Document ID: /roh_data/filtered/fineweb-2-filterrobots_roh.jsonl.gz/17997

Ils Norvegiais ch'avevan dominà al campiunadi mundial d'Oslo tenor plaschair ston magunar ina greva terrada en lur patria. Ils passlunghists russ percunter pon festivar ina victoria quadrupla tar la cursa da tradiziun sur 50 kilometers stil classic en la Norvegia. Alexander Bolschunow gudogna avant Maxim Wylegschanin, Andrej Larkow ed Ilia Semikow. Meglier norvegiais è vegnì Martin Sundby sco 6avel.
Meglier svizzer è vegnì Ueli Schnider sco 23avel. Jonas Baumann è vegnì 30avel ed ha uschia era anc gudagnà puncts en la cuppa mundiala. Betg da la partida è stà il victur dal onn passà Dario Cologna. Lez parta damaun al Maraton engiadinais.
RR novitads 14:00